Midtbane

Her var det store problemer forrige sesong, mye på grunn av skader og spillersalg. Fredrik Oldrup Jensen var sterkt savnet i den samlende, sentrale rollen. I tillegg var han som kan systemet best av alle, Fredrik Nordkvelle (bildet), mye skadet. Nå virker det som Jone Samuelsen skal ha den sentrale rollen, siden Joakim Våge Nilsen er gått tilbake til Haugesund, mens unge Markus Kaasa har tatt store steg og nærmer seg en plass som indreløper i Fagermos 4-3-3-system. Det er viktig at Odd får orden på denne lagdelen igjen. Men det er vrient å finne en ideell erstatter for Oldrup Jensen. Her ligger spenningsmomentet.